Diari Oficial de la Generalitat Valenciana


Sumari del DOGV 572, del 23-04-1987 (1987/808624)

DECRET 17/1987, de 13 d'abril, del President de la Generalitat Valenciana, que regula el Registre de Col.legis Professionals i de Consells Valencians de Col.legis Professionals.
---------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/04/13/17/dof/vci/html**

### Dades del document

Número de DOGV
:   572

Data del DOGV
:   23-04-1987

Secció del DOGV
:   DISPOSICIONS GENERALS

Número del document
:   1987/808624


Data del document
:   13-04-1987

Organisme emissor
:   Presidència de la Generalitat

Tipus de document
:   Decret

Anàlisi jurídica

Decret 17/1987, de 13 d'abril, del President de la Generalitat Valenciana, que regula el Registre de Col.legis Professionals i de Consell Valencians de Col.legis Professionals.  
El Decret 123/1986, de 20 d'octubre, del Consell de la Generalitat Valenciana, que desplega l'article 31.22. de la Llei Orgànica 5/1982, d'1 de juliol, regula amb caràcter provisional fins a l'aprovació de la Llei de Col·legis Professionals de la Comunitat Valenciana, la constitució de Consells Valencians de Col·legis Professionals d'una mateixa professió per a la representació d'aquests en les funcions de col·laboració amb les diverses Administracions Públiques.   
El Decret 123/1986 disposa en l'article vuité la creació del Registre de Col·legis Professionals i de Consells Valencians de Col·legis Professionals de la Comunitat Valenciana, per la qual cosa cal regular el funcionament d'aquest Registre,   
En atenció d'aquests motius i d'acord amb el que disposa l'article 41 de la Llei 5/1983, de 30 de desembre, de Govern Valencià,   
DECRETE:  
Article primer  
El Registre de Col·legis Professionals i de Consells Valencians de Col·legis Professionals de la Comunitat Valenciana, adscrit a la Direcció General d'Interior de la Presidència de la Generalitat Valenciana, desplegarà a efectes administratius les funcions d'inscripció i certificació, atenent en tot moment el que preceptua la Llei vigent reguladora dels Col·legis Professionals.   
Article segon  
El Registre de Col·legis Professionals i de Consells Valencians de col·legis Professionals de la Comunitat Valenciana s'integrarà per les Seccions següents:   
- Secció Primera: «Dels Col·legis Professionals» en la qual s'inscriuran amb una única numeració correlativa els Col·legis Professionals que tinguen l'àmbit d'actuació a la Comunitat Valenciana i les Delegacions de Col·legis Professionals d'àmbit nacional que hi ha a la Comunitat Valenciana.   
- Secció Segona: «Dels Consells Valencians de Col·legis Professionals» que comprendrà tant els Consells Valencians de Col·legis Professionals que ja hi ha com els que siguen creats de nou.   
Igualment formarà part del Registre el Protocol amb els expedients, en el qual s'ha d'incloure la documentació necessària per practicar la corresponent inscripció i tots els documents que guarden relació amb l'organització, el funcionament i les activitats del Col·legi o Consell de què es tracte.   
Article tercer  
Per a l'accés a la inscripció registral cal presentar la documentació següent:   
a) Per a la Secció Primera:   
- Sol·licitud d'inscripció en la qual constarà: denominació exacta del Col·legi Profesional o Delegació si escau, domicili social i àmbit territorial.   
- Estatuts.   
- Certificació expedida pel Secretari, amb el vist-i-plau del President, de l'Acta d'aprovació dels Estatuts, així com una còpia d'aquesta.   
- Certificació expedida pel Secretari, amb el vist-i-plau del President, de la composició de la Junta de Govern.   
b) Per a la Secció Segona:   
- Sol·licitud d'inscripció en la qual cal fer constar: denominació del Consell Valencià del Col·legi Professional, domicili social, àmbit territorial i referència a l'Acord del Consell aprovatori de la constitució del Consell de què es tracte.   
- Estatuts aprovats conformement al que disposa el Decret 123/1986, de 20 d'octubre, del Consell de la Generalitat Valenciana.   
- Certificació expedida pels Secretaris respectius, amb el vist-i-plau dels respectius Presidents, de la relació dels representants elegits per cada Col·legi integrant.   
- Certificació expedida pel Secretari, amb el vist-i-plau del President, de la composició de la Junta de Govern.   
La Direcció General d'Interior podrà exigir del Col·legi o Consell que sol·licita la inscripció registral qualsevol altra documentació que considere necessària per procedir a la pràctica d'aquella, així com sol·licitar a l'efecte tots els informes que considere corresponents.   
Article quart  
El Registre es portarà per un sistema de fulls normalitzats utilitzats horitzontalment i correlativament enumerats els assentaments que s'hi facen, seguint un ordre cronològic; cas que un mateix Col·legi o Consell necessitàs per als assentaments més d'un full, hom consignarà en fulls successius la clau respectiva i l'enumerarà correlativament.   
Els assentaments seran de tres classes:   
a) D'ingrés, en els quals constarà: la denominació, seu i àmbit del Col·legi o Consell Valencià; objectius estatutaris; persones que integren els òrgans de govern.   
b) Complementaris: de modificació estatutària; d'assentament en la Secció de Col·legis Professionals d'integració en un Consell; respecte dels Consells les d'incorporació de nous Col·legis; de renovacions en els òrgans rectors, amb expressió de noms i càrrecs; de canvis de domicilio social.   
c) De baixa: de dissolució de Col·legis o Consells.   
Els assentaments es practicaran uns a continuació dels al tres, sense interrupció de full, utilitzant l'espai que calga i enumerant-los correlativament.   
Article cinqué  
El Registre, amb funcions de publicitat i custodia de documents, quedarà a disposició dels interessats que acrediten un interés legítim d'acord amb el que preceptua la Llei de Procediment Administratiu, així com dels Departaments interessats tant de la Generalitat com de qualsevol Administració pública.   
DlSPOSICIO FINAL  
Aquest Decret vigirà el dia que siga publicat en el Diari Oficial de la Generalitat Valenciana.   
València, a 13 d'abril de 1987.   
El President de la Generalitat,  
JOAN LERMA I BLASCO


Còpia Permalink ELI